Sumerian cuneiform tablet — Period: Old Babylonian — Genre: Literary
Sign sequence:
<SURFACE> 
...AN NI KI MAH A NI A NAM GAL MU RI IN TAR 
 DUN₃@g@g ZI NE |MAŠ.GU₂.GAR₃| MU RA NI IN |UD.DU| 
 NAM |PA.LU| KALAM@g MA EŠ₂ MU KALAM@g IL₂ EN 
 KUR GIR₃ ZU EŠ₂ MU KALAM@g GAR 
 AN EN KID LI IGI ZI MU E IGI IN BAR 
 AN I DIN AN DA GAN KA ZI MU RA AN |UMUM×KASKAL| 
 UŠ SAG KI EN GI RI GI NI NE 
 KALAM@g UŠ A SUM GI NE 
 KI EN GI KI URI AN SAG@g |GA₂×AN| LA ZA NI₂ DUB₂ BU NE 
 KALAM@g E U₂ |NUN&NUN| IG |KA×GAR| |IGI.DIB| NE A HI |KA×A| |KA×A| NE 
 AN EN KID LI A₂ BI MU E DA AN |NINDA₂×NE| 
 AN I DIN AN DA GAN |PA.LU| ŠA₃ GA NA ME EN 
 KA ZI |UMUM×KASKAL| A AN EN KID LAL ME EN 
 AN EN KI KID |GIŠ.TUG₂.PI| |GA₂×AN| GAR NAM MA ZU ZU 
 KIN IGI IG ZI KA PIRIG TA...
 AN I DIN AN DA GAN ZA RA MU RA AN DU 
 KUR KUR RI ME UR GAN I I 
 TUR TU DA AN DA GAN NA EN IL₂ KALAM@g...
 AN I DIN AN DA GAN URU ZU EŠ₂ |IGI.E₂| HI GI |U.U.U| GAN I 
 NI LI GAR...NU TAK₄ TAK₄ 
 AN EN KID GAN DA HUL₂ 
 AN UD DIM₂ UD ZI |UD.DU| A ZU EŠ₂ IGI BI GAN IM IGI IG 
 KUR KUR RI AN SAG@g |GA₂×AN| LA ZU EŠ₂ NI₂ IM IGI DUB₂ BI 
 |HI×AŠ₂| RA AN KASKAL LA SI NE DI 
 SU KALAM@g MA MU E HI 
 GAR SI DI KA KA MU E NI GAR 
 GAR |U.GUD| PA NE I |UD.DU| 
 IN MU E DUB DUB KI MU E SUR SUR 
 KI EN GI KI URI GU₂ NE I ZI 
...AN RI E NE...NE I DI 
 AN I DIN AN DA GAN...GI₄ GI₄ EN 
 GAR KA GA ZU...<unk>...
 KA ZU AN...
 KA TA |UD.DU| A ZU...
 KA GA AN EN KID LAL TA 
 IGI BAR RA ZU LU₂ MU KALAM@g TI LI 
 KA BA ZU LU₂ MU KALAM@g DI E 
 KA GA A ZU AN EN KID...
 ŠA₃ GI DU A ZU AN |SAL.TUG₂| KID LI GAN |A.AN| BI...
 |PA.LU| AN EN KID RA |IGI.DUB| TI ME EN 
 AN I DIN AN DA GAN A BA ZA E DIM₂ NI DIM₂ 
 IGI BI GAN IM IGI IG 
 E₂ KUR EŠ₂ ZA E LU₂ BI GAN ME EN 
 |PAD.AN.MUŠ₃| ZU E₂ AN EN KID LAL |HI×BAD| MUŠ₃...
 SIG₄ E₂ KUR RA KID ŠA₆ GA ZU AN EN KID AN |SAL.TUG₂| KID RA HU MU KALAM@g NE TUM BI 
 KA ŠA₆ GA AN AN EN KID LAL TA AN I DIN AN DA GAN A₂ NUN GAN MU E TE IG 
 MU MAH ZU KALAM@g MA NI IG 
 AN ZAG EŠ₂ MU ZU PA NE IN |UD.DU| 
 KAL GA NAM UR SAG A₂ |AK×ERIN₂| ŠEN ŠEN DU BU 
 KI BAL DA |U.GUD| |U.GUD| MU E <unk> 
 ŠA₃ TA AN DA GAN NA...MU RI IN TAR 
 ZAG SAL ZU KA KA I NI IN IG 
 NAM LUGAL ZU KALAM@g E BA ŠA₆ 
 NAM |PA.LU| ZU ŠA₃ GI UM MA HI 
 KALAM@g E DA LU KALAM@g E DA |GA₂×AN| 
 KUR KUR U₂ SAL LA MU E RI NA₂ 
 KALAM@g E GAN IG LA UD MU RI TUM NI E 
 SAG MI GA A A ZU DIM₂ 
 AN I DIN AN DA GAN IGI BI MU E IGI IG 
 AN EN KID EN NAM TAR TAR RI NE 
 AN I DIN AN DA GAN UD ZU GAN TUM SUD UD NE 
 NAM KAL LA GAR NAM E ZU A 
 IGI HI HU MU RI IN DUH 
 |GIŠ.TUG₂.PI| |SI.A| DUB AN |ŠE.NAGA| KID SUM MA ZU 
 E₂ DUB BA A IM MA MUŠ₃ NAM BA AN DU MU 
 E₂ DUB BA A BA AB GAR |IGI.DIB| TU DIM₂ KI NAM BA |URU×IGI| GI 
 DUB SAR TUR ŠU NI TUM IGI IN NIM IM NE TUM SAR A 
 AN |ŠE.NAGA| |SAL.TUG₂| |3×AN| A...|GIŠ.TUG₂.PI|...
 ŠU HU MU KALAM@g BAD 
 KI NAM DUB SAR RA KA UD DIM₂ GAN EN NA |UD.DU| 
 AN I DIN AN DA GAN AD DA ZU AN ŠU NI NI ŠU LUGAL KALAM@g MA KID 
 KI EN GI KI URI DU@g BI MU RA AN GI EN 
 KA KA GA AN AN EN KID TA BA E |SI.A| 
 GU₂ |NE.RU| IG DI BA E KA 
 AN I DIN AN DA GAN LUGAL KAL GA LUGAL NI SI IN KI NA 
 LUGAL KI EN GI₄ KI URI GAR NAM MA |GIŠ.TUG₂.PI| EGIR RA BI 
 IGI EŠ₂ MU RI <unk> 
 |TUR.UŠ| KAL GA ME LI |NUN&NUN| MU E IG 
 AN I DIN AN DA GAN NAM NUN NA GU₂ AN EŠ₂ MI NI IN ZI

Provide the transliteration.

<SURFACE>
...an-ne₂ ki mah-a-ni-a nam gal mu-ri-in-tar
aga zid-de₃ dalla mu-ra-ni-in-e₃
nam-sipad kalam-ma-še₃ mu-un-il₂-en
kur ŋiri₃-zu-še₃ mu-un-ŋar
{d}en-lil₂-le igi zid mu-e-ši-in-bar
{d}i-din{d}da-gan gu₃ zid mu-ra-an-de₂
us₂-saŋ ki-en-gi-re gen₆-ne₂-de₃
uŋ₃ us₂-a sig₁₀-ge-de₃
ki-en-gi ki-uri an-dul₃ daŋal-la-za ni₂ dub₂-bu-de₃
uŋ₃-e u₂ nir-ŋal₂ gu₇-u₃-de₃ a dug₃ na₈-na₈-de₃
{d}en-lil₂-le a₂-bi mu-e-da-an-aŋ₂
{d}i-din{d}da-gan sipad šag₄-ga-na-me-en
gu₃ zid de₂-a {d}en-lil₂-la₂-me-en
{d}en-ki-ke₄ ŋeštug₂ daŋal niŋ₂-nam-ma zu-zu
kiŋ₂ igi-ŋal₂ zi ka piriŋ-ta...
{d}i-din{d}da-gan za-ra mu-ra-an-de₆
kur-kur-re me-teš₂ he₂-i-i
dumu tud-da {d}da-gan-na en il₂ uŋ₃...
{d}i-din{d}da-gan iri-zu-še₃ u₆ dug₃-ge-eš he₂-i
i₃ li niŋ₂...nu-da₁₃-da₁₃
{d}en-lil₂ he₂-da-hul₂
{d}utu-gin₇ ud zid e₃-a-zu-še₃ igi-bi he₂-em-ši-ŋal₂
kur-kur-re an-dul₃ daŋal-la-zu-še₃ ni₂ im-ši-dub₂-be₂
har-ra-an kaskal-la si bi₂-sa₂
su kalam-ma mu-e-dug₃
niŋ₂-si-sa₂ ka-ga₁₄ mu-e-ni-ŋar
niŋ₂-du₇ pa bi₂-i-e₃
in mu-e-dub-dub ki mu-e-sur-sur
ki-en-gi ki-uri gu₂ bi₂-i-zig₃
...diŋir-re-e-ne...bi₂-i-sa₂
{d}i-din{d}da-gan...gi₄-gi₄-en
niŋ₂-dug₄-ga-zu...<unk>...
inim-zu an...
ka-ta e₃-a-zu...
dug₄-ga {d}en-lil₂-la₂-ta
igi bar-ra-zu lu₂ mu-un-til₃-le
ka ba-zu lu₂ mu-un-silim-e
dug₄-ga-a-zu {d}en-lil₂...
šag₄-ge de₆-a-zu {d}nin-lil₂-le he₂-am₃-bi...
sipad {d}en-lil₂-ra ŋiškim til₃-me-en
{d}i-din{d}da-gan a-ba za-e-gin₇ i₃-dim₂
igi-bi he₂-em-ši-ŋal₂
e₂-kur-še₃ za-e lu₂-bi he₂-me-en
nidba-zu e₂ {d}en-lil₂-la₂-kam muš₃...
šeg₁₂ e₂-kur-ra-ke₄ sag₉-ga-zu {d}en-lil₂ {d}nin-lil₂-ra hu-mu-un-ne-eb₂-be₂
inim sag₉-ga an {d}en-lil₂-la₂-ta {d}i-din{d}da-gan a₂ nun he₂-mu-e-te-ŋal₂
mu mah-zu kalam-ma i₃-ŋal₂
an-zag-še₃ mu-zu pa bi₂-in-e₃
kalag-ga nam-ur-saŋ a₂ me₃ šen-šen gub-bu
ki-bal-da du₇-du₇ mu-e <unk>
šag₄-ta {d}da-gan-na...mu-ri-in-tar
za₃-mi₂-zu ka-ga₁₄ i-ni-in-ŋal₂
nam-lugal-zu uŋ₃-e ba-sag₉
nam-sipad-zu šag₄-ge um-ma-dug₃
uŋ₃ e-da-lu uŋ₃ e-da-daŋal
kur-kur u₂-sal-la mu-e-ri-nu₂
uŋ₃-e he₂-ŋal₂-la ud mu-ri-ib₂-zal-e
saŋ gig₂-ga a-a-zu-gin₇
{d}i-din{d}da-gan igi-bi mu-e-ši-ŋal₂
{d}en-lil₂ en nam tar-tar-re-de₃
{d}i-din{d}da-gan ud-zu he₂-eb₂-su₃-ud-de₃
nam-kal-la niŋ₂-nam-e zu-a
igi dug₃ hu-mu-ri-in-du₈
ŋeštug₂ dirig dub {d}nisaba-ke₄ šum₂-ma-zu
e₂-dub-ba-a im-ma muš₃ nam-ba-an-tum₂-mu
e₂-dub-ba-a-ba eš₃ niŋ₂ u₃-tud-gin₇ ki nam-ba-silig-ge
dub-sar-tur šu-ni ib₂-ši-in-tum₄ im bi₂-ib₂-sar-a
{d}nisaba nin mul-a...ŋeštug₂...
šu hu-mu-un-bad
ki nam-dub-sar-ra-ka ud-gin₇ he₂-en-na-e₃
{d}i-din{d}da-gan ad-da-zu {d}šu-i₃-li₂-šu lugal kalam-ma-ke₄
ki-en-gi ki-uri suhuš-bi mu-ra-an-ge-en
dug₄-dug₄-ga an {d}en-lil₂-ta ba-e-dirig
gu₂-erim₂-ŋal₂ sa₂ ba-e-dug₄
{d}i-din{d}da-gan lugal kalag-ga lugal i₃-si-in{ki}na
lugal ki-en-gi₄ ki-uri niŋ₂-nam-ma ŋeštug₂ egir-ra-bi
igi-še₃ mu-ri <unk>
ibila kalag-ga-me-en₃ nir mu-e-ŋal₂
{d}i-din{d}da-gan nam-nun-na gu₂ an-še₃ mi-ni-in-zig₃